หลังจากผมไปหารักษาหูติดเชื้อมาจนอาการดีขึ้นแล้วครับ ไม่มีอาการปวดหูหรือของเหลวใหลออกจากหูแล้วครับ แต่ผมรู้สึกว่าอาการคันยังอยู่ครับ ผมยังรู้สึกคันเป็นครั้งคราวครับ แล้วขากรรไกรก็ยังรู้สึกแน่นอยู่ครับ อยากทราบว่าเชื้อโรคยังไม่หมดหรือเป็นเพราะ fungus ครับ แต่อาการที่เด่นคือ อาการคันหูครับ
สวัสดีค่ะ อาการคันหูที่บริเวณใบหูและภายในรูหู อาจเกิดขึ้นได้จากหลายสาเหตุ เช่น ผิวแห้ง ผิวหนังอักเสบภายในช่องหู หูชั้นนอกอักเสบหรือติดเชื้อ การใช้หูฟังหรืออุปกรณ์ช่วยฟังติดต่อกันเป็นเวลานาน การแพ้สารเคมี สิ่งแปลกปลอมเข้าไปในหู เป็นต้น การติดเชื้อราทำให้คันได้เช่นกัน แต่ควรได้รับการตรวจยืนยันทางห้องปฏิบัติการและการตรวจร่างกายร่วมด้วย เพราะเป็นโรคที่พบได้ไม่บ่อยนักในช่องหูค่ะแนะนำพบแพทย์หู คอ จมูกเพื่อตรวจภายในช่องหูค่ะว่ามีการอักเสบหรือติดเชื้อใดๆที่ต้องได้รับการรักษาหรือไม่การดูแลตัวเองเบื้องต้น ไม่แคะหรือปั่นหูเอง กินยาแก้คันได้ อาจใช้น้ำมันทาผิวสำหรับเด็ก ที่เพิ่มความชุ่มชื้นแก่ผิวทาบริเวณหูภายนอกที่มีอาการคัน